खैरथल में मातोर रोड होगा चौड़ा
खैरथल. मुख्य बाजार में सड़क की पैमाइश करते अधिकारी।
भास्कर न्यूज | खैरथल
कस्बेके मुख्य बाजार से निकलने वाला मातोर रोड संकरा हो गया है। इसके चलते जाम के हालात बन जाते हैं। इस समस्या का निदान करने के लिए सड़क को चौड़ा किया जाना है। इसके लिए गुरुवार को नगर पालिका पीडब्ल्यूडी के अधिकारियों ने बाजार का जायजा लिया। इस दौरान सड़क की पैमाइश की गई। साथ ही वीडियोग्राफी करा दुकानदारों के नाम, दुकानों के सामने सड़क की माप दर्ज की। इस कार्य के लिए पुलिस दल के साथ आई अधिकारियों टीम से व्यापारियों में खलबली मच गई। मौके पर मौजूद दुकानदारों ने अधिकारियों से बात की। पीडब्ल्यूडी के सहायक अभियंता केसी गुप्ता ने बताया कि प्रशासन की ओर से किशनगढ़बास रोड से मातोर रोड तक सर्वे कर सड़क चौड़ाई की स्थिति देखी जा रही है। जिन व्यापारियों की दुकानें सड़क में बाधक बनी हैं, वे तो व्यथित नजर आए लेकिन आमजन मेें खुशी की देखी गई। इस कार्रवाई से करीबन 50 दुकानें प्रभावित हो सकती हैं।
hin_Deva hin_Deva mai_Deva hin_Deva